Henrik Dam Kristensen (S), 2000-04-07:
I SF's beslutningsforslag er der faktisk to forskellige forslag, så jeg vil kommentere dem hver for sig. For det første er der forslaget om at genindføre, at plejehjemstilsynet udføres af embedslægerne.
Rent faktisk er det jo sådan i dag efter retssikkerhedslovens § 16, at kommunerne allerede er forpligtede til at føre både et aktivt og et opsøgende tilsyn bl.a. også med plejehjemmene. Vi har i den senere tid set uacceptable eksempler på både pleje- og omsorgssvigt, og det kan selvfølgelig også skabe tvivl om, hvorvidt kommunerne opfylder den forpligtelse godt nok.
Det er også på den
baggrund, at jeg så har igangsat en undersøgelse af det kommunale tilsyn med plejehjemmene.
Herudover er regeringen, som forslagsstillerne sikkert er klar over,
Jeg tror på, at der vil være behov for at justere også det kommunale tilsyn, og det er så også den debat, der er sat i gang.
Tilbagemeldingen fra den folkelige debat vil sammen med den undersøgelse, som jeg omtalte før, danne grundlag for en kritisk gennemgang af gældende tilsynsregler.
Jeg tror, det endnu er for tidligt at afgøre, om en øget inddragelse af embedslægerne i tilsynsopgaverne er den rigtige løsning på problemet, hvilket jo sådan set også fremgik af den debat, vi havde her i Folketinget for ikke så forfærdelig lang tid siden.
For det andet er der i SF's beslutningsforslag et forslag om plejehjemsbestyrelser.
Jeg ser faktisk også frem til et frugtbart samarbejde.
Jeg har også selv formuleret nogle ting, der et godt stykke hen ad vejen ligner det, SF har tilkendegivet.
Jeg er enig med forslagsstillerne i, at der skal findes nye veje for demokrati og borgerinddragelse, også når det gælder driften af vore plejehjem.
Alle gode kræfter er velkomne til at yde en indsats for at skabe de bedst mulige rammer for de ældre, der opholder sig på plejehjem eller i plejeboliger. Ved at inddrage eksempelvis beboere, pårørende, men bestemt også andre med engagement i forholdene, som arbejder med det, tror jeg, at man kan være med til at skabe en sammenhæng, som kan have betydning.
Mere direkte medindflydelse kan bidrage til en bedre og også en mere direkte dialog og skabe en form for beslutning om forandring og nye arbejdsgange, men det skal så tage afsæt i det, der er de ældres egne ønsker og behov.
En udvidelse af eksempelvis brugerrådenes indflydelse må altså ikke komme til at betyde, at vi hermed kommer i en situation, hvor kommunalbestyrelsen kan fralægge sig ansvaret med hensyn til den overordnede tilrettelæggelse af driften.
Det kan måske i sig selv tale imod begrebet bestyrelse, men lad os kigge på det.
Regeringen deler således forslagsstillernes ønske om at sikre en bredere adgang til medindflydelse for brugere, pårørende og andre, der er engagerede, og jeg er også i gang med at indhøste erfaringer fra andre områder, hvor der er bruger- eller beboerdemokrati, ligesom jeg bestemt også håber, at den debat, det her er sat i gang, vil være med til at give inspiration til de mange diskussioner, der er rundtomkring.
Samlet set kan regeringen ikke støtte beslutningsforslaget, som det er fremsat.
Men som det er fremgået af min tale, er vi i god dialog, så det er i en fase, hvor netop de to vigtige områder, som SF peger på, klart også indgår i regeringens prioriteter i fremtiden.